<http://schema.org/articleBody>
"Els dubtes sobre la banca espanyola i la possible sortida de Gr\u00E8cia de l&amp;#039;euro han disparat la prima de risc fins als 478 punts, el seu m\u00E0xim hist\u00F2ric, tot i que ha arribat a fregar els 500 punts. L&amp;#039;\u00CDbex-35 tamb\u00E9 ha experimentat una de les jornades m\u00E9s nefastes de l&amp;#039;any en patir una caiguda del 2,66%, arrossegat per la caiguda de les accions del sector bancari i les constructores. La reforma del sector financer rellan\u00E7ada pel consell de ministres del passat divendres ha tornat a aixecar dubtes sobre el futur del sistema bancari espanyol, que ha liderat la caiguda de l&amp;#039;\u00CDbex-35. Bankia s&amp;#039;ha ensorrat caient un 8,93%, seguit de FCC, que ha caigut un 6,07%. El banc que menys ha caigut ha estat el Banc de Sabadell, que ha patit una baixada del 2,65%.El cap de setmana tamb\u00E9 ha servit per revifar la por que Gr\u00E8cia abandoni l&amp;#039;euro. S&amp;#039;ha complert una setmana sense que sembli possible formar un govern de coalici\u00F3 i la proximitat d&amp;#039;unes noves eleccions refor\u00E7a la postura dels partits contraris a seguir les receptes imposades des de Brussel\u00B7les. Paul Krugman va aprofitar el cap de setmana per obrir de nou el debat sobre una sortida de Gr\u00E8cia de l&amp;#039;euro i ja hi ha cinc governadors del Banc Central Europeu que en parlen obertament.Amb tot, la prima de risc espanyola s&amp;#039;ha disparat i ha pujat en un mat\u00ED prop de 50 punts b\u00E0sics fins a fregar els 500. Al migdia, la pujada s&amp;#039;ha moderat i ha tancat el dia a 478, que segueix sent un m\u00E0xim mai assolit pel deute espanyol. Tot i l&amp;#039;al\u00E7a de la prima, l&amp;#039;inter\u00E8s pels bons espanyols a 10 anys ha arribat al 6,2%, encara per sota del 6,7% que va arribar a pagar Espanya als seus inversors el novembre de l&amp;#039;any passat. En aquell moment \u00E9s quan s&amp;#039;havia marcat l&amp;#039;anterior r\u00E8cord de la prima de risc, que havia registrat un m\u00E0xim de 468 punts b\u00E0sics."^^<http://www.w3.org/2001/XMLSchema#string>
<http://www.ara.cat/economia/prima-risc-tanca-maxim-historic_0_700130116.html>